સ્થાનિક ધારાસભ્ય મહેન્દ્ર મશરૃ કહે છે, “જૂનાગઢ-ગિરનારના વિકાસ માટે આ એક મહત્ત્વની યોજના છે. જેથી યુપીએ સરકાર હતી તે સમયે પર્યાવરણ પ્રધાન જયરામ રમેશ સમક્ષ એક લાખ લોકોની સહી સાથેનું આવેદનપત્ર આપ્યું હતું. યોજનાનું મહત્ત્વ સમજી જયરામ રમેશે જાતે જૂનાગઢ આવીને ગિરનાર ક્ષેત્રનું નિરીક્ષણ કર્યું હતું અને બાદમાં આ પ્રોજેક્ટને પર્યાવરણીય મંજૂરી પણ આપી દીધી હતી. જોકે આ દરમિયાન ર૦૦૮માં ગિરનારને ફોરેસ્ટ રિઝર્વ (અભયારણ્ય) જાહેર કરી દેવાતાં આ પ્રોજેક્ટમાં ફરીથી જુદાંજુદાં વિભાગોની મંજૂરી લેવી પડે તેવી નોબત આવી પડી હતી.